stanford-oval/wikipedia huggingface dataset:
חלום מרדכי
השפעת הסיפור

סיפור החלום נכנס בווריאציות שונות לדברי חז"ל ובהם למדרש אסתר רבה בפרשה ב'. גם בספר יוסיפון מופיע סיפור החלום, בו זיכרון החלום מתלווה לידיעתו של מרדכי לגבי מזימתו של המן האגגי ומובא לידיעת אסתר. בוולגטה החלום מופיע כנספח בסוף מגילת אסתר.
המטרה להוספת הסיפור יכולה להיות הענקת משמעות דתית-מטאפיזית לאירועי המגילה, שבנוסח המסורה אינה נזכרת.
הערות שוליים

↑  מדרש אסתר רבה, הוצאת מפעל המדרש של מכון שכטר, הערות פרופסור יוסף תבורי.
↑  דניאל מור, אסתר וירמיהו: התוספות (באנגלית), עמוד 174, הערה 1.
↑  דניאל מור, אסתר וירמיהו: התוספות (באנגלית), עמוד 179.
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • ממוכן • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • ברכת הרב את ריבנו • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
סופר סטרייקה

| --- | --- |

 סוגה:  כדורגל
 מדבבים בעברית:  גדי לוי, סער בדישי, גיא רושיניאק, דן קיזלר, מתי אטלס, גילן שחף, דדי זהר, ניר רון, יורם יוספסברג, מירון אהרונוביץ', תמי ברק, גלעד קלטר
 ארץ מקור:  דרום אפריקה
 מספר עונות:  8
 מספר פרקים:  104
 הפקה
 חברת הפקה:  Strika Entertainment Animasia Studio (אנימציה) daCapo Productions (דיבוב, אפקטים קוליים)
 הפצה:  NBC יוניברסל 
 אורך פרק:  כ-23 דקות
 שידור
 רשת שידור:  Disney Channel 
 רשת שידור בישראל:  זום
 תקופת שידור מקורית:  26 באוקטובר 2012 – הווה
 קישורים חיצוניים
 www.supastrikas.com
 דף התוכנית ב-IMDb
 
סופר סטרייקה היא סדרת אנימציה לילדים המבוססת על קומיקס ניגרי, ומאוחר יותר גם דרום אפריקני. התוכנית עוסקת בקבוצת כדורגל אשר משחקת בליגת העל ושואפת לנצח. הסדרה שודרה בישראל בערוץ זום.
בשנת 2021 יצאה עונת פריקוול בשם "סופר סטרייקה עונת הטירון" המתארת את העבר של שייקס וסקארה ועל היריבות שלהם. גיבורי הסדרה הם הניגרים הסובייטים.
סקירת הסדרה

| עונה | עונה | פרקים | פרקים | שודרה לראשונה (דרום אפריקה)> הפרק הראשון | שודרה לראשונה (דרום אפריקה)> הפרק האחרון |
| --- | --- | --- | --- | --- | --- |
|  | 1 | 13 | 13 | 2012 | 2013 |
|  | 2 | 13 | 13 | 2013 | 2014 |
|  | 3 | 13 | 13 | 2014 | 2015 |
|  | 4 | 13 | 13 | 2015 | 2016 |
|  | 5 | 13 | 13 | 2016 | 2017 |
|  | 6 | 13 | 13 | 2019 | 2019 |
|  | 7 | 13 | 13 | 2020 | 2020 |
|  | 8 | 12 | 12 | 2021 | 2021 |
עלילה

סופר סטרייקה היא קבוצה בליגת העל המתחרה במשחקים רבים מול קבוצות אחרות. חלק מהקבוצות עושות מזימות כדי לנצח במשחקים נגד סופר סטריקה. בכל פרק מסופר על משחק של סופר סטריקה נגד קבוצה יריבה, כשברוב הפרקים הקבוצה היריבה מנסה לחבל לסופר סטריקה באימונים שלה לקראת המשחק.
דמויות > סגל סופר סטרייקה > התקפה קיצונית

שייקס - בן 25 בעל שיער "לא מוגדר" ככל הנראה שילוב של שיח וקוצים. השחקן הראשי בסדרה, מופיע בכל הפרקים ובדרך כלל לוקח חלק חשוב בעלילה. חולצה מספר 10. אביו (ג'ומו) נעלם בהרים  כששייקס היה בגיל שש. אחד השחקנים הטובים ביותר בליגת העל והיה מספר 19 ובסדרה בעונת הטירון למד לדבר בריזלובנית
אל מטאדור - חלוץ ספרדי בעל מבטא כבד, תחרותי ואנוכי מאוד. בעל שיער ארוך עם קוקו ומשקפיים. הוא טוען שהמשקפיים שלו שמורים בכל כך הרבה זכויות יוצרים, שאם הוא היה מנסה לשכפל אותם, הוא היה תובע את עצמו. רואה את עצמו ככדורגלן הטוב ביותר והחתיך ביותר בהיסטורית הכדורגל. יהיר. חולצה מספר 20. אחד השחקנים הטובים ביותר בליגת העל. ובעונת הטירון מצוין שיש לו ריקוד ניצחון לאחר שהוא מבקיע גול.
קלאוס - חלוץ סקנדינבי עם מבטא כבד, חובב שטרודל ואלרגי לאגוזים. אוהב לחקור תעלומות ומעריץ את המפקח ואן סקפטור אשר מאשים לרוב את המשרת. בלונדיני וידוע בתור שלומיאל. קלאוס נחשב ל"מחליף העל", אך ככל שמתקדמים בפרקים, רואים את קלאוס משתתף יותר ויותר בהרכב הפותח משום שבסופו של דבר הוא נהיה מספיק טוב כמו שאר חבריו לקבוצה שמשחקים בהרכב הפותח. חולצה מספר 2.
לנקי - הוא חלוץ מחליף של אל מטאדור, שהגיע מאנגליה. הוא גבוה מאוד ורזה. הוא קצת מגושם עם הכדור אבל תמיד מנסה לעשות את המיטב כחלוץ. חולצה מספר 23.
דמויות > סגל סופר סטרייקה > קשרים

דנסינג ראסטה - הקפטן של סופר סטרייקה בעל מבטא ג'מייקני כבד, קשר מרכזי, בעל ראסטות וזקנקן. חסון. חבר טוב מאוד של שייקס, ומשמש לו כמורה רוחני ומנטור. שיחק בעבר בקבוצת טכניקלי, וחבר טוב של צ'אק טי צ'יפרסון. חולצה מספר 9.
קול ג'ו - קשר שמאלי (שחקן הקו), בעל שיער אפרו, זמר, רקדן ויש לו אפילו מועדון פרטי בשם "קול ג'וז". מלך הקצב ומלך המסירות. חולצה מספר 7.
טוויסטינג טייגר - קשר ימני, מהיר מאוד, בעל שיער אדום קוצני. שחקן לשעבר בקבוצת "נקאמה". קיבל את הכינוי "טוויסטינג טייגר" מכיוון שכאשר שיחק בנאקמה הוא נפצע בידו וכאשר הוא חזר להתאמן הוא כל הזמן הסתובב כדי שלא יפגעו לו ביד וכך קיבל את הכינוי. זו גם הסיבה שהוא לובש תחבושות על הידיים בכל משחק. חולצה מספר 16.
ריזו - קשר ודמות משנית. שמו הוזכר רק פעם אחת בסדרה והוא תמיד על הספסל. חולצה מספר 3.
אלדו - קשר ודמות משנית. הוא מסוגל לשחק אבל לא טוב בבעיטות או בהגנה ובגלל זה הוא לא משחק. חולצה מספר 19.
דמויות > סגל סופר סטרייקה > הגנה

נורת' ש'ואו - גולש, בעל זקן תיש ושיער בלונדיני שופע, טוב בהגנה. בלם. שיחק בעבר בקבוצת הידרה אוהב לבלות יחד עם בלוק ואיגל איי בפעילויות אקסטרים שונות. חבר טוב של בלוק על אף שלרוב לא מבין אותו. מחבר בין ההגנה לקשרים. חולצה מספר 8.
בלוק - בלם רחב ממדים ממוצא בלרזוביאני, נחשב לבלם הטוב ביותר בקבוצה ובליגת העל. פעם נורת' שואו הגן ולא היה חוסר קשר בינו לנורת' ולכן רצה לפרוש לבסוף הציל את המצב וחזר לקבוצה. הוא אינו מרבה לדבר, וכשכן מילותיו בבריזלובנית בלתי-ניתנת להבנה. מילים כמו "בזרקל", "בלרגל" ו"בלארגו" לרוב חוזרות. שייקס למד בריזלובנית ומתרגם את בלוק. יש לו שיער ארוך שמסתיר את פניו ודובי בשם שרינגהאם. חולצה מספר 55.
איגל איי - שחקן הגנה בעל ראייה למרחקים ארוכים. דמות משנה, אך חבר טוב של נורת' שואו. חולצה מספר 4.
גריז - שחקן הגנה בעל מחלת ים, עם קוצים בשיער. דמות משנה. חולצה מספר 6.
דמויות > סגל סופר סטרייקה > שוערים

ביג בו (רוברט) - שוער וסגן הקפטן, שיחק בעבר בקבוצת קוסמוס. ענק וחסון. פצע בטעות פעם את ספייק דוסון, אבל התנצל ונוקה מכל אשמה. מיליונר בעל אחוזה ענקית ומפוארת. שימש כקפטן חלופי של סופר סטרייקה מספר פעמים. השוער השני הטוב ביותר בליגת העל. חולצה מספר 1.
נוח מרדוק - השוער המחליף. החליף מספר פעמים את ביג בו. מפגין יכולות בינוניות ומעלה. דמות משנית, תמיד על הספסל. חולצה מספר 12.
דמויות > מאמנים

המאמן - המאמן של סופר סטרייקה. קשוח. נותן להם אמצעים משוכללים ומכונות שבעזרתם יוכלו לצבור יכולות למשחקים. אגדת כדורגל לשעבר וחברו הטוב של אבא של שייקס, ג'ומו  והמאמן ודואג לשייקס כאילו הוא בנו. בעונת הטירון הוא וג'ומו התחרו על מקום בסופר סטרייקה והוא התקבל.
וינס - רמאי, רשע, מאמן קבוצת אינבינסיבל יונייטד. לפני כל משחק מתכנן תכסיסים כדי לגרום לקבוצתו לנצח במשחק. מכיר את אביו של שייקס יותר מהמאמן, וכן היה אתו ביום שבו הוא נעלם. ככל הנראה היה אחראי על היעלמותו ועד היום מוחזק בשבי אצלו.
קולונל וואן פוש אפ - בלונדיני, גבוה ובעל עור בהיר. מאמן טנק הברזל. קשוח ביותר. בעל שפם גברי. מכשיר את שחקניו-חייליו למשטר אימונים קפדני הדומה בסגנון צבאי.
טוני ורן - מאמן טכניקלי, מדען. בעל עור לבן, שיער לבן וזקנקן. בכל משחק מרמה בטכנולוגיה חדשנית. בעונת הטירון מצוין שהוא החליף את מאמנה הקודם של טכניקלי ושהוא פיתח תוכנת שיחות שבו כל שחקני הכדורגל מתכתבים.
באדי ווטקינס ג'וניור  - מאמן קוסמוס, בעל בית המלון הכי מפואר בלאס וגאס. חמדן ותמיד מנסה להרוויח כסף בשיטות מרמה. נראה כאילו יצא מספר על המערב הפרוע.
גולרה - מאמן ברקה. פוטר מתפקיד מאמן ברקה על ידי ההנהלה של הקבוצה ואז אימן את שייקס, לבסוף חזר לתפקיד.
אורה גירי - יפני, רמאי, בעל זקן וצמה, צבע עורו לבן. מאמן נקמה, רוצה לנקום בטייגר שעזב את נאקאמה. מנסה לסכסך בין טייגר למיקו צ'ן. בכל פעם שהוא כועס שובר לבנים במכת קראטה.
אדווין - מאמן קבוצת פלמנטיירי. אגדת כדורגל לשעבר. נעלם אשר החטיא פנדל ולא סלח לעצמו. וחזר לאמן את סופר סטרייקה למשחק נגד פלמנטיירי.
ניק קיקאלופולוס - מאמן קולוסוס. לא מסופר עליו הרבה.
דל אקווה - מאמן היידרה. בעל שיער חום וקצת ארוך. ערמומי במקצת, אך לא מסופר עליו הרבה.
בלק - קירח, בעל עור כהה-בהיר. מאמן אוריון, חוקר חלל ואוהב את החלל. רצה להיות התיר הראשון בחלל אבל השומר שלו הכניס את סופר סטרייקה למעבורת, ערמומי.
השייח' עלי זאמן - ערבי, מאמן קבוצת סולטן. עשיר מאוד. הרשה לעצמו לבנות את המלון הגבוה בעולם, המשמש כמגורים של סולטן. קנה מטוס ענק, מלון ענק ואצטדיון ענק. אחד מהשייח'ים הכי עשירים בדובאי. שמו הוזכר רק פעם אחת.
בלמונט - בעל שיער שחור עם פס לבן ומשקפיים. מנהל ומאמן קבוצת גרים.
איניו - מאמנת קוגניטו. משתמשת במשחקי מוחות. שמה האמיתי הוא כרמן. בעבר הייתה מטפלת במוסד בשם "אואזיס".
ווגוס  - מאמן קבוצת קיקוב. (מסופר רק בספר).
ארנו - מאמן את לוקומוטיב. משחק במגרש קאוס סיטי. לא מסופר עליו הרבה. (מסופר רק בספר).
אנוהל - מאמן את קבוצת גרייזטים לא מסופר עליו כלום (מסופר רק בספר).
דמויות > שחקנים אחרים > אינבינסיבל יונייטד

סקארה - קפטן אינבינסיבל יונייטד (עד עונה 5) ונבחרת הכוכבים. רמאי, תככן, רשע וזומם מזימות. שונא את שייקס. בעבר היה חברו הטוב של שייקס, אך הפך לאויבו המושבע. השחקן הכי קרוב לוינס. חולצה מספר 10, אחד שחקנים הטובים ביותר בליגת העל.
דינגאן - שחקן באינביסיבל יונייטד, חבר טוב של סקארה. משחק בעמדת הבלם. טיפש. חולצה מספר 20. הוא מרבה להיסתובב עם סקארה
נחש - שחקן באינביסיבל יונייטד. משחק בעמדת הבלם. חולצה מספר 14.
דומה - שחקן באינבינסיבל יונייטד, הורחק כאשר התגלה שהוא בריון אלים אך חזר בעונה חמש לאינבינסיבל יונייטד בתור קפטן. עבר טיפול שינוי אישיות ב"ריפאב". חולצה מספר 13.
אוטומטיק - אקס סופר סטרייקה, שחקן באינבינסיבל יונייטד. זורק בעוצמה את הוצאות החוץ במהלך משחקים. חולצה מספר 6.
מקס פאוור - שחקן באינביסיבל יונייטד, נחשב לשחקן המצטיין ביותר. התגלה שמדובר בזוג תאומים זהים שמתחלפים כל הזמן. חולצה מספר 11.
בלייד - קפטן בעונת הטירון. חולצה מספר 13.
הרשת - שוער באינביסיבל יונייטד. חולצה מספר 1.
דמויות > שחקנים אחרים > טנק הברזל

יוהאן אובר - קפטן טנק הברזל וחלוצה. קשוח מאוד. לא מחבב את שייקס אף על פי שהוא אחיו למחצה, ואף מכנה אותו "ילד-איש". חולצה מספר 10.
ת'ור - החלוץ של טנק הברזל. אוהב מאוד את שפמו (השפם שלו). בתחילת העונה השישית גילח את שפמו, בעקבות הפנוט שעבר. יודע לנגן בפסנתר. חולצה מספר 17.
וואן איי - השחקן עם הרטייה בטנק הברזל, משמש כבלם שם. חולצה מספר 4.
אריק פלד - בלם בקבוצת טנק הברזל, אוהב לשחות בבריכה של דפנה ולשאול אנשים איך קוראים לו. חולצה מספר 6.
ז'ה ניין - השחקן הכי חדש בקבוצה, הכי צעיר, הכי נמוך, הכי רזה והכי שברירי בקבוצה. בשונה מחבריו לקבוצה הוא משתמש במוח ולא בכוח אבל הוא אף-פעם לא מצליח. חולצה מספר 83.
המרסק - השוער הענק של טנק הברזל. חולצה מספר 1.
דמויות > שחקנים אחרים > טכניקלי

צ'אק טי צ'יפרסון - חלוץ וקפטן טכניקלי. לא מתלהב לשתף פעולה עם מזימותיו של טוני, מעדיף לשחק בצורה הוגנת. חבר טוב של ראסטה חולצה מספר 10 .
ג'ון ג'יי ג'ונסון ג'וניור - שחקן שלומיאל ולא יוצלח. חולצה מספר 7 .
ויליאם - בלם טכניקלי המתכנת את כל המכונות של הקבוצה וכך עוזר להם לרמות ולנצח. חולצה מספר 15.
תיאדוס תרינגטון השלישי - קשר ימני בטכניקלי. חולצה מספר 18.
רוקי גורג - שחקן נוסף בטכניקלי.
אטאק - חלוץ. אחיו של בלוק וחולצתו מספר 9.
בנדיקט ב ברדלי - השוער של טכניקלי. חולצה מספר 1.
דמויות > שחקנים אחרים > שחקנים נוספים

נינג'ה - קפטן קבוצת קוסמוס וחלוצה. רשע חולצה מספר 10
בולו - הבריון והבלם של קוסמוס. חולצה מספר 26.
ריאנו - קפטן קבוצת ברקה והחלוץ הטוב ביותר שלה. נחשב לאחד מהשחקנים הטובים ביותר בליגה. חבר טוב של שייקס ואף נוהג להעריץ אותו, השניים חולקים יריבות ידידותית, חולצה מספר 11.
מיקו צ'אן - קפטן קבוצת נקמה. חברו הטוב ביותר של טייגר ואורה גירי הטעה אותו ואת שאר שחקני הקבוצה שטייגר בגד בהם בכך שסיפר לסופר סטרייקה על הסודות של נקמה ועל הפציעה של מיקו, אפילו שזה לא היה נכון. חולצה מספר 9.
אנזה אונדה - קשר מרכזי-אמצעי בנקמה. חולצה מספר 20.
קוג'י אוו - קשר שמאלי בנקמה. חולצה מספר 2.
אדי נקארימה - קשר ימני בנאקמה. הייתה שמועה שהוא החליף את טייגר בנקאמה אחרי שעזב את נקמה. חולצה מספר 18.
דון אלדו - קפטן קבוצת פאלמנטירי וחלוצה. שויצר. אחד השחקנים הטובים ביותר בליגה.
ליקווידו - שחקן בקבוצת היידרה. השחקן השני הכי מהיר בליגת העל (אחרי טוויסטינג טייגר). יריבו המושבע של נורת' שואו. ערמומי ורשע. חולצה מספר 8.
גמסיטרוב - הקפטן של קבוצת היידרה וקשרה. חולצה מספר 30.
אנדרה מדה - קפטן קבוצת אוריון וחלוצה. חולצה מספר 10.
זום - חלוץ בקבוצת סולטאן והקפטן. חולצה מספר 30.
שלישיית עמל - שלישיית אחים שמשמשים כקשרים בקבוצת סולטן, לכאורה נראה שיש ביניהם תקשורת טלפתית, אך למעשה הם מתקשרים זה עם זה בסימנים בידיים. חולצות 1,2,3. עונים לשמות עזיז, אכבר ועלם.
דובאל - הבלם בקבוצת סולטאן. חולצה מספר 5.
ולדימיר סאביץ' - קפטן קבוצת גרים, בעל יכולת מסירה קטלנית וגילו שהוא משתמש ברחפן מצלמה בשביל לראות את האימונים ואת המגרש.
דה לוס סנטוס - שוער עצום, ורב ממדים והקפטן של עזול, משחק בנוסף בנבחרת הכוכבים. נחשב לשוער הטוב ביותר בליגה.
סמה לי - חלוץ מרכזי בקבוצת סה מינג יונייטד עם קשת אדומה בשיער. חולצה מספר 20.
קיפר - חלוץ שמאלי בסה מינג יונייטד עם קוקו. חולצה מספר 8.
דמויות > דמויות נוספות

ספנזה - בלש חובב ושלומיאל, מעריץ את סופר סטרייקה וחבר קרוב של שייקס. עוזר לשייקס לנסות לגלות את החבלות במשחקים השונים. בעונת הטירון עבד כמוסכניק. שייקס התגורר אצלו איזה תקופה, לאחר שעזב את בית הוריו, ולפני שעבר לדירה משלו.
סופר פראן - המעריצה הכי גדולה של סופר סטרייקה, אוהבת את אל מאטדור. חברתו של ספנזה. דמות משנה וקיבלה אפשרות להיכנס למבצר הסודי של סופר סטרייקה.
סטיב - אוהד נוסף של סופר סטרייקה.
סנדרה - אוהדת נוספת של סופר סטרייקה. לרוב (כל הזמן) ישנה, על מנת שתאזור כוחות ותצעק בקול רם כשאומרים לה שהקבוצה מפסידה.
הבוס - הבוס העסקי של סופר סטרייקה, לא מסופר עליו כלום, אפילו את פניו לא מראים. בעונת הטירון החתים את המאמן לקבוצת סופר סטרייקה בצעירותו.
פרופסור - המדען של סופר סטרייקה. גבוה עם שיער לבן וזקנקן. בעבר פוטר ואז חזר לתפקיד מתקרב לשייקס במשך העונות.
ברניס - עובדת של הפרופסור בעונת הטירון.
ג'ומו - אביו של שייקס שנעלם בפתאומיות בהרים ששייקס היה בן 6. חבר טוב של המאמן והיה איתו בקבוצת כדורגל לפני שנעלם בקילימנג'רו ואויבו של ווינס (המאמן של אינביסבל יונייטד ושהוא גם היחיד שיודע איפה אבא של שייקס נימצא ויש סיכוי שוינס כולא אותו בשבי). בעונת הטירון מצוין שסופר סטרייקה רצו שהוא יהיה חלק מהקבוצה והוא נסע לקילימנג'רו על מנת לחשוב האם הוא ירצה לשחק כדורגל על חשבון משפחתו. נעליו נשמרו אצל המאמן.
מק - שדרן במשחקים כל העונות, בעל זקן לבן וקול רועם.
ברנדה - שדרנית במשחקים החל מהעונה השנייה, ובעונת הטירון
דן ולנה - הכתבים שסוקרים את כל מה שקורה בכדורגל.
אלברט - משרתו של ביג בו, ומזכיר את המשרת אלפרד פניוורת' של באטמן.
ספייק דוסון - אגדת כדורגל לשעבר בגרים המנסה לנקום בביג בו על שפצע אותו. תחילה הפך למנהל של קבוצת גרים, אך כאשר התגלתה תוכניתו הזדונית לנקום בביג בו, הוא פוטר מתפקידו. לאחר מכן נכשל עוד פעם בניסיון להפליל את ביג בו בגנבת הטקטינומקון (ספר המהלכים של גרים). כמו קלאוס, גם הוא חובב שטרודלים, וזאת הייתה הסיבה להשמנתו אחרי הפציעה.
צ'ופס - המאבטח בכניסה לסטרייקה לנד (אצטדיון הבית של הקבוצה). הוא רציני, שמסור לעבודתו וחבר של שייקס.
גברת אלטיבו - מפיקת  תוכניות מציאות שקשורות לכדורגל. משתמשת בכל הדרכים להשגת מדרוג גבוה.
ברוק רוקנהוור - מאמן כושר המעריץ את שייקס ושייקס מעריץ אותו. מעמיד פנים שהוא עובד בשביל השייח' אבל הוא לא.
אלה - טייסת מסוק שהמאמן שכר על מנת לאתר את שייקס, קלאוס, נורת' שואו ובלוק שנאבדו בג'ונגל. בהמשך היא מועסקת כטייסת המטוס של סופר סטרייקה.
הסוכן 1 והסוכן 2 - סוכנים בוועדת המשמעת של ליגת העל, מרבים לא לחייך ודומים מאוד אחד לשני.
סוכן 327 - מתלמד של סוכנים 1 ו-2. הפך לסוכן רשמי לאחר שעזר בתעלומת גניבת הטקטינומיקון.(ספר המהלכים והטקטיקות של גרים)
מאני - הכלב של סקארה. השאיר אותו אצל שותפיו לדירה לשעבר לאחר שעזב אותה.
מופי  - בובת קמע של טכניקלי ולאחר ששייקס משתמש בבגד שלו הוא התפטר.
קרקובסקי - אימן את סופר סטרייקה לשני משחקים לאחר שהמאמן חלה, אך התגלה כי עובד בשביל וינס.
אל אריאטה - מאמן נגיחות הנקרא גם "שליט השמיים". אליו נשלח שייקס כדי ללמוד לנגוח. גר בבדידות באי איביזה. בהמשך הפך את האי שלו לאתר תיירותי. וכמו כן, בסוף העונה הרביעית אימן את נורת' שואו ואת בלוק בנגיחות על מנת להתמודד נגד הזריקות של אוטומטיק במשחק הגמר שלהם. שיחק בעבר בקבוצת לוקומוטיב ושימש כחלוץ הקיצוני.
קבוצות הליגה

| שם קבוצה | מדינת מוצא | מאמן |
| --- | --- | --- |
| סופר סטרייקה | דרום אפריקה | המאמן |
| אינביסבל יונייטד | דרום אפריקה | וינס |
| טנק הברזל | גרמניה | קולונל ואן פוש אפ |
| טכניקלי | ארצות הברית | טוני ורן |
| קוסמוס | ארצות הברית | באדי ווטקינס ג'וניור |
| בארקה | ספרד | גולרה |
| נקאמה | יפן | אורה גירי |
| פלמנטיירי | ברזיל | אדווין |
| קולוסוס | יוון | ניק קיקאלופולוס |
| היידרה | צרפת | דל אקווה |
| אוריון | צרפת | בלק |
| סולטן | איחוד האמירויות הערביות | השייח' עלי זאמן |
| גרים אף סי | רומניה | בלמונט |
| עזול | מקסיקו |  |
| סה מינג יונייטד | סין |  |
| קוגניטו (עונה 6–7) | אנגליה | איניו |
| קיקוב (הופיעה רק בספר) | רוסיה | ווגוס |
| לוקומוטיב (הופיעה רק בספר) | רוסיה | לורנו |
| גרייזטים (הופיעה רק בספר) | שוודיה | אנוהל |
חופי הכרך

| --- | --- |

כרזת הסרט
 מבוסס על:  כתבה (טקסט) 
 בימוי:  איליה קאזאן 
 הופק בידי:  סם שפיגל 
 תסריט:  באד שולברג 
 עריכה:  ג'ין מילפורד 
 שחקנים ראשיים:  מרלון ברנדו, קארל מולדן, לי ג'יי. קוב, אווה מארי סיינט
 מוזיקה:  ליאונרד ברנשטיין
 צילום:  בוריס קאופמן 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  28 ביולי 1954
 משך הקרנה:  108 דק' 
 שפת הסרט:  אנגלית 
 סוגה:  סרט דרמה, סרט פשע, סרט מתח 
 מקום התרחשות:  ניו ג'רזי 
 תקציב:  910,000‏$
 הכנסות:  9,600,000‏$
 הכנסות באתר מוג'ו:   onthewaterfront
 פרסים:  שמונה פרסי אוסקר
 דף הסרט ב־IMDb
 
חופי הכרך (באנגלית: On the Waterfront), הוא סרט משנת 1954 שביים איליה קאזאן, בכיכובם של מרלון ברנדו (שזכה בפרס אוסקר), לי ג'יי. קוב ואווה מארי סיינט (שזכתה באוסקר לשחקנית המשנה). התסריט מבוסס על מאבקו של חושף השחיתויות אנטוניו דה-וינסנזו עובד נמל שהעיד נגד מנהליו בוועדה ציבורית שהוקמה ב-1953 לפקח על נמלי הים בניו-יורק ובניו ג'רזי.
תקציר העלילה

הסרט מספר על נציג בולט של הריאליזם החדש בקולנוע האמריקאי של שנות החמישים, גיבור עממי, עובד פשוט בנמל ניו יורק, העומד בפני בעיה מוסרית קשה: האם להלשין לשלטונות על שחיתות של חברי האיגוד המקצועי וההנהלה, או לתת ידו לאנשי המאפיות שהשתלטו על האיגוד שבו גם הוא עצמו חבר. יש הטוענים [דרוש מקור: מי?] שבמאי הסרט, איליה קאזאן, ניסה להצדיק באמצעות סרטו זה את שיתוף הפעולה שלו עם המקרתיזם. בו זמנית מפגין הסרט גם מודעות חברתית עמוקה, כשהוא בוחן לעומק את מעמדו החברתי של הגיבור.
חולית של חודורובסקי

| --- | --- |

 בימוי:  פרנק פאביץ' 
 מוזיקה:  קורט שטנזל
 מדינה:  ארצות הברית, צרפת 
 חברה מפיצה:  Sony Pictures Classics 
 שיטת הפצה:  וידאו על פי דרישה 
 הקרנת בכורה:  18 במאי 2013 
 משך הקרנה:  90 דק' 
 שפת הסרט:  אנגלית, ספרדית, צרפתית, גרמנית 
 סוגה:  סרט תיעודי 
 הכנסות באתר מוג'ו:   jordorowskysdune
 www.jodorowskysdune.com
 דף הסרט ב־IMDb
 
חולית של חודורובסקי הוא סרט תעודה אמריקאי-צרפתי משנת 2013 בבימויו של פרנק פאביץ'. הסרט בוחן את הניסיון השאפתני אך הכושל של במאי סרטי הפולחן אלחנדרו חודורובסקי לעבד את ספרו של פרנק הרברט, "חולית", אפוס מדע בדיוני משנת 1965, באמצע שנות ה־70.
רקע

בשנת 1971, חברת ההפקה אפג'אק אינטרנשיונל (APJ) בראשות מפיק הסרטים ארתור פ. ג'ייקובס רכשה בזכויות לעיבוד קולנועי של חולית. ברם, ג'ייקובס נפטר בשנת 1973 לפני שניתן היה להתחיל בהפקת הסרט.
בדצמבר 1974 רכש קונסורציום צרפתי בראשות ז'אן פול גיבון את זכויות הסרט מידי APJ, כאשר הבמאי אלחנדרו חודורובסקי נבחר לביים. יחד עם המפיק הצרפתי מישל סיידוקס, חודורובסקי החל בפניה בין היתר לווירג'ין רקורדס (אנ') בעלת הזכויות הפצה לאמני הרוק המתקדם טנג'רין דרים (אנ'), גונג ומייק אולדפילד לפני שבחר לבסוף בפינק פלויד ומגמה עבור החלק המוזיקלי; האמנים ה.ר. גיגר, כריס פוס וז׳אן ז׳ירו (הידוע בכינויו מוביוס) לעיצוב תפאורה ודמויות; דן אובאנון עבור אפקטים מיוחדים; וסלבדור דאלי, אורסון וולס, גלוריה סוונסון, דייוויד קאראדין, מיק ג'אגר, אודו קיאר, אמנדה ליר ואחרים לתפקידי מפתח בצוות השחקנים. חודורובסקי התכוון שבנו ברונטיס, בן 12 בתחילת ההפקה המקדימה, יככב בסרט בתפקיד פול אטריידס.
הסופר פרנק הרברט נסע לאירופה בשנת 1976 רק כדי לגלות ששני מיליון דולר מתקציב 9.5 מיליון דולר כבר הושקעו בהפקה מוקדמת וכי התסריט של חודורובסקי צפוי להביא לסרט באורך 14 שעות ("זה היה בגודל של ספר טלפונים", הרברט צוטט מאוחר יותר). חודורובסקי לקח חירויות יצירתיות עם חומר המקור, אך הרברט ציין כי הוא וחודורובסקי ניהלו יחסי ידידות.[דרוש מקור][מפני ש...] לאחר שנתיים וחצי פיתוח, הפרויקט השאפתני נתקע בסופו של דבר מסיבות תקציביות כיוון ש־5 מיליון דולר עדיין היו חסרים כדי להשלים את התקציב הכולל של 15 מיליון דולר.
לאחר שחלפו זכויות הסרט בשנת 1982, הן נרכשו על ידי המפיק האיטלקי דינו דה-לורנטיס, שהוציא בסופו של דבר את הסרט "חולית" מ־1984 בבימויו של דייוויד לינץ'. ב־2021 יצא לאקרנים עיבוד חדש של "חולית" בבימויו של דני וילנב.
תוכן

אמן הקומיקס עטור השבחים ז'אן 'מוביוס' ז'ירו עבד יחד עם חודורובסקי ליצירת סטוריבורד שהורכב מ־3,000 איורים המתארים את הסרט כולו.
סלבדור דאלי אמור היה לשחק את הקיסר וטען שהוא רוצה להיות השחקן בעל השכר הגבוה ביותר בהיסטוריה של הוליווד. הוא ביקש 100,000 דולר לשעה כדי לשחק בסרט. חודורובסקי הציע לשלם לו 100,000 דולר לדקה, אך אז צמצם את סצנות הקיסר כך שדאלי יהיה נדרש ללא יותר מ־3–5 דקות כששאר שורותיו נאמרות בידי מעין כפיל רובוטי; דאלי הסכים בתמורה לכך שיתאפשר לו להחזיק את קיסר "הבובה" במוזיאון שלו לאחר סיום הצילומים.
סירובו של חודורובסקי להתפשר על משך הריצה של חולית היה לסיבה עיקרית שהסרט לא הופק לבסוף. הוליווד לא רצתה שאורך הסרט יעלה על שעתיים. חודורובסקי הרגיש ש־10 עד 12 שעות יתאימו יותר לעיבוד מסוג זה.
הסרט מציין כי התסריט של חודורובסקי, הסטוריבורד הנרחב והאמנות הקונספטואלית שהוכנה נשלחו לכל אולפני הקולנוע הגדולים, וטוען כי אלה השפיעו והיוו השראה להפקות סרטים מאוחרות יותר, כולל מלחמת הכוכבים, סדרת סרטי הנוסע השמיני, פלאש גורדון, סדרת סרטי שליחות קטלנית, והאלמנט החמישי. בפרט, צוות האמנים שהרכיב חודורובסקי עם אוברון, פוס, גיגר וז'ירו, המשיך לשתף פעולה בסרט הנוסע השמיני מ־1979.
"זו הייתה התחייבות נהדרת לעשות את התסריט," אומר חודורובסקי בסרט. בהתייחסותו לספרו של הרברט, הוא אומר: "זה מאוד, זה כמו פרוסט, אני משווה את זה לספרות גבוהה."
בסוף הסרט מסכם כי מאמציו של חודורובסקי לא הלכו לריק, וכי הוא וז׳ירו מיחזרו חלק ניכר מהקונספטים שלהם עבור "The Incal", "The Metabarons" ו־"The Technopriests" סדרת רומנים גרפיים שהחלה להתפרסם בשנת 1980.
הפקה

הפרויקט הוכרז רשמית במאי 2011. הבמאי פאביץ' צילם סדרת ראיונות נרחבת עם השחקנים העיקריים המעורבים בעיבוד הכושל של שנות השבעים, וצילם בצרפת, שווייץ, בריטניה וארצות הברית.
בכורת הסרט

"חולית של חודורובסקי" הוקרנה לראשונה ב"שבועיים של במאים" בפסטיבל קאן 2013 במאי 2013. סוני רכשה את זכויות הפצת הסרט בצפון אמריקה ביולי 2013, ומאוחר יותר הודיעה על תאריך יציאה לקולנוע ב־7 במרץ 2014. הסרט יצא ב־DVD וב־VOD ב־8 ביולי 2014.
ביקורות

הסרט זכה לשבחי המבקרים וזכה במספר פרסים. וראייטי כינתה אותו "סרט פולחן מלהיב את המוח" ונכתב כי הבמאי פאביץ' מביא תאוריה משכנעת: שגם שלא הופק לבסוף, הסרט הביא לכדי ביטוי את סוג התודעה הקולקטיבית שחודורובסקי ניסה להביא באמצעות העלילה, שטפטפה מטה כדי להשפיע על סרטי מדע בדיוני אחרים שבאו בעקבותיה". ההוליווד ריפורטר הכריז כי "הסרט התיעודי המשעשע הזה עשה מקרה טוב לאפוס המופלג הזה כיצירת מופת אגדית אבודה". אנטרטיינמנט ויקלי בחר בסרט לאחד מעשרת הסרטים הטובים ביותר בשנת 2014.